Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 115/14/6611	Zvolen, 10.4.2014
EEČ : 2-51-62-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené poverenou príslušníčkou PZ OR PZ OPP OO PZ XXXXX pod ČVS: ORP  XXXXX na tom skutkovom základe, že aj napriek tomu že bol rozsudkom samosudkyne Okresného súdu XXXXX č.k. XXXXX zo dňa 17.12.2008 právoplatným dňa 02.01.2009, vykonateľným dňa 27.03.2009 zaviazaný prispievať na výživu mal. XXXXX, nar. XXXXX sumou 3 000,-- Sk (99,58 €) mesačne, počnúc dňom 01.12.2008, ktoré výživné je splatné vždy do 15-teho dňa toho ktorého mesiaca vopred k rukám matky dieťaťa XXXXX, nar. 03.03.1973 si túto svoju zákonnú povinnosť vo XXXXX, okres XXXXX a na iných miestach v období od 01.09.2012 do 10.04.2014 riadne a včas neplnil, keď na výživné za toto obdobie zaplatil celkovo len sumu 937,92 €, pričom v tomto období bol riadne zamestnaný vo XXXXX. so sídlom XXXXX, XXXXX, XXXXX, čím voči oprávnenej XXXXX, nar. XXXXX, trvale bytom XXXXX, XXXXX spôsobil na výživnom dlh vo výške 1053,68 €,

lebo zanikla trestnosť činu.

Odôvodnenie:
	Uznesením poverenej príslušníčky OR PZ OPP OO PZ XXXXX ČVS: XXXXX zo dňa 11.02.2014 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX v Poprade pre prečin zanedbania povinnej výživy podľa § 207 ods. 1 Tr. zákona na tom skutkovom základe, že aj napriek tomu že bol rozsudkom samosudkyne Okresného súdu XXXXX č.k. XXXXX zo dňa 17.12.2008 právoplatným dňa 02.01.2009, vykonateľným dňa 27.03.2009 zaviazaný prispievať na výživu mal. XXXXX, nar. XXXXX sumou 3 000,-- Sk (99,58 €) mesačne, počnúc dňom 01.12.2008, ktoré výživné je splatné vždy do 15-teho dňa toho ktorého mesiaca vopred k rukám matky dieťaťa XXXXX, nar. 03.03.1973 si túto svoju zákonnú povinnosť vo XXXXX, okres XXXXX a na iných miestach v období od 01.09.2012 do 11.02.2014 riadne a včas neplnil, keď na výživné za toto obdobie zaplatil celkovo len sumu 937,92 €, pričom v tomto období bol riadne zamestnaný vo XXXXX so sídlom XXXXX XXXXX, XXXXX čím voči oprávnenej XXXXX, nar. XXXXX trvale bytom XXXXX, XXXXX spôsobil na výživnom dlh vo výške 1053,70 €.

	Obvinený XXXXX v prípravnom konaní odmietol vypovedať a zároveň namietal výšku vyčísleného dlhu na výživnom, odôvodňujúc to uznesením Okresného súdu v XXXXX, v ktorom mu bol vypočítaný iný dlh na výživnom a tento dňa 28.01.2014 uhradil jeho zamestnávateľ na účet súdneho exekútora vo Zvolene.  Zároveň uviedol, že na základe exekučného rozhodnutia XXXXX zo dňa 13.06.2013 mu zamestnávateľ na výživu pre maloletého XXXXX vykonával zrážky zo mzdy v sume dvoch tretín jeho príjmu a teda mal za to, že uhradil celý dlh na výživnom.  

	Svedkyňa poškodená XXXXX v prípravnom konaní vo výpovedi zo dňa 08.03.2014 uviedla, že obvinený prvýkrát prestal platiť výživné od mesiaca júl roku 2012, z ktorého dôvodu podala návrh na výkon exekúcie. Okresný súd XXXXX pod číslom konania XXXXX dňa 12.12.2013 uznesením rozhodol o exekúcii a túto čiastočne zastavil v sume 419,60 €. Počas exekučného konania si obvinený plnil svoju vyživovaciu povinnosť nepravidelne. V mesiaci september 2012 jej zaplatil sumu 70 €, v mesiaci október 2012 sumu 50 €, v mesiacoch november a december 2012 nezaplatil žiadne výživné, v mesiaci január 2013 zaplatil výživné vo výške 99,58 €, v mesiacoch február a marec 2013 nezaplatil žiadne výživné, v mesiaci apríl 2013 zaplatil sumu 150 €, v mesiaci máj 2013 sumu 100 €, v mesiaci jún 2013 sumu 70 €, v mesiaci júl 2013 nezaplatil žiadne výživné, v mesiaci august 2013 zaplatil výživné vo výške 99,58 € a od septembra 2013 prestal výživné platiť. Celkovo jej teda do mesiaca január 2014 dlhoval na výživnom sumu 1053,70 €. Dňa 26.02.2014 potvrdila, že jej obvinený prostredníctvom súdnej exekútorky zaplatil dňa 04.02.2014 výživné vo výške 946,92 € a dňa 14.02.2014 jej formou exekúcie bolo zaslané výživné vo výške 99,58 €. Obvinený tak zaplatil celý dlh na výživnom. O maloletého bolo počas rozhodného obdobia dobre postarané, tento nebol vystavený do nebezpečenstva núdze. 

	Do spisového materiálu boli zabezpečené listinné dôkazy a to rozsudok samosudkyne Okresného súdu XXXXX č.k. XXXXX, ktorým bola obvinenému určená vyživovacia povinnosť  vo výške 3 000,-- Sk (99,58,- €) mesačne, listinné dôkazy ohľadne exekučného konania XXXXX a to návrh na vykonanie exekúcie, vyjadrenie oprávneného, uznesenie Okresného súdu v XXXXX č.k. XXXXX zo dňa 12.12.2013, ktorým bola čiastočne zastavená exekúcia, ďalej fotokópia rodného listu dieťaťa, výpisy z účtu preukazujúce platby výživného na účet oprávnenej a prehľad zrážok vykonávaných zamestnávateľom obvineného zo mzdy obvineného od mesiaca jún 2013. 

	Zo správ k osobe obvineného bolo zistené, že tento je od 19.12.1986 zamestnaný ako obrábač kovov vo XXXXX, so sídlom XXXXX. Obvinený nebol poberateľom dávok a príspevkov v hmotnej núdzi.

	Obvinený nebol doposiaľ súdne trestaný a  bol 1-krát  priestupko riešený v roku 2013 pre priestupok proti občianskemu spolunažívaniu podľa § 49 ods. 1 písm. d/ Zákona o priestupkoch. 

	Podľa § 207 ods. 1 Tr. zákona, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.

	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.

	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). Vykonaným prípravným konaním bolo preukázané, že obvinený naplnil všetky znaky skutkovej podstaty prečinu zanedbania povinnej výživy podľa § 207 ods. 1 Tr. zákona, keď ako povinný subjekt, hoci bol zamestnaný, neplnil svoju zákonnú povinnosť deklarovanú mu rozsudkom Okresného súdu XXXXX riadne a včas, z ktorého dôvodu bolo následne výživné zabezpečované cestou exekúcie a zrážkami zo mzdy.

	Nakoľko však obvinený ku dňu tohto rozhodnutia splnil svoju povinnosť dodatočne skôr, než sa súd odobral na záverečnú poradu a jeho konanie nemalo trvalo nepriaznivé následky, bol namieste postup v zmysle ustanovenia § 215 ods. 1 písm. h/ Tr. poriadku. 

	Preto som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka